משמרת לילה 
הוּא עוֹלֵה חָדָשׁ; שׁוֹטֵף כֵּלִים בַּמִּטְבָּח; בַּהֲפוּגוֹת מַנִּיחִים לוֹ; לְנַגֵּן בַּפְּסַנְתֵּר הַנִּצָּב בְּלוֹבִּי בֵּית הַמָּלוֹן; הַמַּאֲזִינִים, צוֹפִים בְּרֶתֶת אֶצְבְּעוֹתָיו; בְּחֵיל הַנְּגוֹהוֹת הַמִּתְגַּבֵּר; לִקְרַאת מִשְׁמֶרֶת לַיְלָה; הוּא פּוֹשֵׁט אֶת הַחֻלְצָה הַלְּבָנָה וּמְטַכֵּס יָדַיִם; לְעֵבֶר צִנּוֹר הַשְּׁטִיפָה; נֶפֶץ הַמַּיִם בְּכִיּוֹר הַבַּרְזֶל; הוּא לֵב הַשְּׁתִיקָה הַגְּדוֹלָה; 